Document ID: 32000R1887

Uredba Komisije (ES) št. 1887/2000
z dne 6. septembra 2000
o začasnem dovoljenju za nov dodatek v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1353/2000 [2], in zlasti člena 3 Direktive,
ob upoštevanju naslednjega:
(1) Direktiva 70/524/EGS predvideva dovoljenje novih dodatkov ob upoštevanju napredka v znanstvenem in tehničnem znanju.
(2) Začasno dovoljenje za nov dodatek se izda, če pri dovoljeni stopnji v krmi nima škodljivega vpliva na zdravje ljudi, zdravje živali ali na okolje, niti ne škoduje potrošniku tako, da bi spremenil značilnosti živalskih proizvodov, če se njegova prisotnost v krmi lahko nadzoruje in če se upravičeno predvideva, da je glede na razpoložljive rezultate izpolnjen pogoj iz člena 3a(a) Direktive 70/524/EGS, to je učinkovitost.
(3) Z vidika podatkov, ki so bili predloženi v dokumentaciji in so jih države članice pregledale, so bili izpolnjeni pogoji za začasno dovoljenje za "klinoptilolit sedimentnega izvora", ki spada v skupino "vezivna sredstva, sredstva proti strjevanju in koagulanti".
(4) "Klinoptilolit sedimentnega izvora" je prav tako treba vključiti v program za nadzor morebitne prisotnosti dioksinov, ki je določen za druge dodatke iz iste skupino, ki so že dovoljeni. Tovrsten program za dovo- ljena vezivna sredstva, sredstva proti strjevanju in koagulante je uvedla Uredba Komisije (ES) št. 2439/1999 [3], kakor je bila spremenjena z Uredbo (ES) št. 739/2000 [4]. Po 15. oktobru 2000, ki je datum, ko naj bi bili rezultati programa nadzora v celoti na voljo, se uporabi meja zaznavnosti, ki jo določa metoda analize za dioksin, če ni določena posebna zgornja meja na podlagi zadostnih podatkov iz programa nadzora za prisotnost dioksinov v tem novem dodatku.
(5) Ukrepi, predvideni s to uredbo, so v skladu z mnenjem Stalnega odbora za krmo -
SPREJELA NASLEDNJO UREDBO:
Člen 1
"Klinoptilolit sedimentnega izvora", ki spada v skupino "vezivna sredstva, sredstva proti strjevanju in koagulanti" se s tem začasno dovoli v skladu z Direktivo 70/524/EGS kot dodatek v krmi v skladu s pogoji iz Priloge k tej uredbi.
Komisija bo to uredbo revidirala pred 15. oktobrom 2000 glede na rezultate programa nadzora za prisotnost dioksinov v tem novem dodatku.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. septembra 2000

Labels: 17
0
3
6
15